b'\n_START_ARTICLE_\nMichael Angelo Batio\n_START_PARAGRAPH_\nMichael Angelo Batio (s. 12. kes\xc3\xa4kuuta 1956, Chicago, Illinois) on yhdysvaltalainen kitaristi. H\xc3\xa4n on voittanut useita "nopein kitaristi" yleis\xc3\xb6\xc3\xa4\xc3\xa4nestyksi\xc3\xa4. Muusikon uransa h\xc3\xa4n aloitti 5-vuotiaana soittamalla pianoa ja kitaransoiton h\xc3\xa4n aloitti 10-vuotiaana._NEWLINE_Michael Angelo Batio nousi maailman tietoisuuteen heavy metal -yhtye Nitron kitaristina. Nitroon kuului my\xc3\xb6s laulaja Jim Gillette ja basisti T.J.Racer. Kaksi (tai jopa nelj\xc3\xa4) -kaulainen kitara mahdollisti my\xc3\xb6s monipuoliset harmoniat sooloissa. Lis\xc3\xa4ksi h\xc3\xa4n on soittanut yhtyeess\xc3\xa4 Holland. Michael Angelo Bation soittoa hallitsee runsas murtosointujen k\xc3\xa4ytt\xc3\xb6._NEWLINE_Angelo kehitti my\xc3\xb6s nelikaulaisen kitaran, jossa ylimm\xc3\xa4t kaulat olivat 7-kielisi\xc3\xa4 ja alemmat 6-kielisi\xc3\xa4. T\xc3\xa4m\xc3\xa4 kitara varastettiin my\xc3\xb6hemmin. Angelo oli my\xc3\xb6s yksi ensimm\xc3\xa4isist\xc3\xa4 rock-kitaristeista, jotka soittivat 7-kielist\xc3\xa4 kitaraa._NEWLINE_Michael Angelo Batiolla on endorsement-sopimus Dean-kitaroiden kanssa.'